Plani ditor i orës mësimore me teknikat e VpN

* Data: 18.03.2013
* Shkolla e MU “ J. Gërvalla “ – Negroc
* Mësimdhënësi : Fehmi Krasniqi
* Lëmia mësimore: Letërsi botërore
* Tema: “ Vilhelm Teli “ J.V Shiler
* Tipi i orës: Zhvillim
* Klasa : VI
* **Format e punës**: Individuale dhe në grup
* **Materialet dhe burimet e nevojshme për mësimdhënie:**

Leximi letrar,fletore,lapsa,librin “ V. Teli “ etj.

* **Përshtatja me nevojat e nxënësve:**

Aktivitete që mundësojnë përfshirjen e të gjithë nxënësve,duke zbatuar inkluzionin.

* **Rezultatet e të nxënit:**

Nxënësit në fund të orës mësimore duhet të jenë në gjendje që:

1. Të dallojnë llojin letrar drama, nga llojet tjera letare.
2. Të kuptojnë dhe interpretojnë ngjarjen e tekstit.
3. Të mbeten në kujtesën e tyre veprimet e mira të personazheve.

* **Qëllimet e të nxënit:**

Vilhelm Teli një fshatar dhe shigjetar i zoti në raport me Geslerin,sundimtar i vendit.

* **Konteksti :**

Njihemi me arsyet e konfliktit në mes këtyre dy personazheve.

* **Procedurat e mësimdhënies dhe plani i vlerësimit**

|  |  |  |  |
| --- | --- | --- | --- |
|  | **Strategjitë mësimore** | **Teknikat e vlerësimit të VpN** |  |
| **E** | Breingstorming | Parashtrim i pyetjeve,inform. kthyese | 10 |
| **R** | Lexim me role | Informata kthyese | 25 |
| **R** | Rjeti i diskutimit | Vler. me rubrika | 10 |

Nxënësit tani janë të informuar mirë me format e mësimit,teknikat e vlerësimit,mjetet e punës,rezultatet e të nxënit,qëllimin dhe kontekstin e njësisë mësimore . Ata tani veç kanë krijuar një imazh për këtë temë dhe nuk do ta kenë shumë të vështirë që së bashku me mësimdhënësin ti nxjerrin kriteret e suksesit .Kriteret mund të plotësohen edhe gjatë leximit të tekstit dramatik nga nxënësit.

Kriteret e suksesit:

1. Lexoni duke respektuar shenjat e pikësimit,intonacionin,diksionin.
2. Dalloni protagonistët, antagonistët dhe konfliktin në mes tyre.
3. Përcillni me vëmendje ecurin e ngjarjes në mes Telit dhe Geslerit.
4. Mësoni se nuk ka pushtues shpirtmirë.
5. Mbani mend ç’është teksti dramatik,skena,akti dhe didaskalitë

**E v o k i m i** **–** strategjia mësimore : **Breingstorming** Teknika e vlerësimit : **Parashtrim i pyetjeve dhe informata kthyese**

Për të ardhur deri te qëllimi i orës dhe tema që do të zhvillohet i **parshtrojmë disa pyetje** orientuese që na dërgojnë deri te qëllimi i dëshiruar. Cilat janë gjinitë letrare? Si quhet teksti që shkruhet për t’u luajtur në skenë ? Pasi të **marrim përgjigjet** që është fjala për dramën dhe dramatikën si lloj letrar,ne kemi ardhur deri te qëllimi i orës së sotme mësimore ku e shkruajmë në tabelë.**Informata kthyese** është përdorur kur nxënësit janë përgjigjur në pyetjet e bëra.

**R e a l i z i m i –** strategjia mësimore : **Lexim me role**  Teknika e vlerësimit:**Informata kthyese**,për të arritur kriterin e leximit artistik.

Nx. u ndahen rolet dramatike për lexim,njërin e caktojë të lexojë didaskalitë,kështu te ata krijohen imazhe për ngjarjen sikur ta luanin vërtet në skenë.Pasi përfundojnë së lexuari kalojnë në aktivitetin e dytë,mësojmë më shumë. Këtu nx.zgjerojnë dituritë për tekstin dramatik, skenën,aktin dhe didaskalitë.Mësojnë ç’është tragjedia, komedia dhe drama.Nga konteksti ata e kuptojnë rrjedhën por edhe përfundimin e konfliktit në këtë pjesë teatrale.

**R e f l e k t i m i –** Strategjia mësimore: **Rrjeti i diskutimit( I kaloj fjalën tjetrit)**

Teknika e vlerësimit: **Vlerësim me rubrika.**

Nxënësit ngriten në këmbë dhe formojnë një gjysmërreth,nga ky pozicion ata do të reflektojnë për temën e lexuar.Fillon nx. i parë në fillim të reflektojë dhe kështu shkon radha deri te i fundit por gjithnjë duke ja kaluar fjalën nx. tjetër afër,këtë e bëjnë duke e prekur me dorë tjetrin. Nxënësi që nuk ka përgjigje ja kalon fjalën tjetrit,por me kusht që të jetë i vëmendshëm që ta kuptojë temën bosht të tekstit dhe në fund të mund edhe ai të kyçet në diskutim.